**Янги қурилиш (Капитал реконструкция) қилиб фойдаланишга топшириш тўғрисидаги**

**Пудрат шартномаси**

**Андижон шахри № \_\_\_ 2022 йил \_\_\_-июл**

«**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ »** номидан ҳаракатдаги Низоми асосида иш юритувчи, компания директори **\_\_\_\_\_\_\_\_\_\_\_\_\_\_\_** бир томондан, кейинги ўринларда **«Буюртмачи»** деб юритилувчи ва **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Низомида берилган ваколат асосида харакат қилувчи раҳбари **\_\_\_\_\_\_\_\_\_\_\_\_\_\_\_\_\_** иккинчи томондан кейинги ўринларда **«Пудратчи»** деб юритилувчи, объектни фойдаланишга топшириш тўғрисида мазкур пудрат шартномасини туздилар.

**I. Атамалар**

**1.1. Мазкур шартномада қуйидаги атамалар қўлланилади:**

**-** Шартномада **«ижро хужжатлари»: «лойиха-смета хужжатлари» (ЛСХ) «қурилиш майдони»; «вақтинчалик иншоотлар»: «беркитилган ишлар»** атамалари қўлланилган.

Бундан ташқари:

**«жорий молиялаштириш»:** шартномада белгиланган ишлар кийматини, ҳақиқатда бажарилган ишлар хажмидан келиб чиккан холда боскичма –боскич молиялаштириб бориш;

**“маблағ билан таъминловчи орган”**: - Пудратчи томонидан бажарилган ишлар учун буюртмачини маблағ билан таъминловчи орган, Молия вазирлиги, вилоят, шахар молия бошқармаси.

**II. Шартнома мазмуни.**

2.1. Пудратчи мазкур шартнома шартларига мувофик, **Андижон шахар 2-сон касб-хунар мактабини козонхонасини тамирлаш** объектини фойдаланишга топшириш тўғрисида, курилиши ишларини бажариш мажбуриятини олади, Буюртмачи эса курилиш ишларини бажарилиши учун ушбу шартнома шартларига мувофиқ, зарур шароитлар яратиш, ишларни кабул килиш белгиланган тартибда тўловларни амалга ошириш мажбуриятини олади.

**III. Шартнома бўйича ишлар қиймати.**

3.1. Мазкур шартнома бўйича Пудратчи томонидан бажариладиган ишлар қиймати **Кушилган Киймат Солиги (15%) билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сум** ташкил этади.

3.2. Ишлар қиймати ўзгармас ҳисобланади ва кейинчалик қайта кўриб чиқилиши мумкин эмас

**IV. Пудратчининг мажбуриятлари**

4.1. Шартноманинг 2-бўлимида назарда тутилган ишларни бажариши учун Пудратчи куйидаги мажбуриятларни уз зиммасига олади:

- барча ишларни объектни лойиха-смета хужжатларига мувофиқ, шартномада назарда тутилган ҳажмда ва муддатларда, ўзининг кучлари ва ёки жалб қилинган кучлар билан бажариш ҳамда ишни Буюртмачига шартномада кўрсатилган муддатда топшириш;

- қурилиш майдони ҳудудида вақтинчалик иншоотлар қуриш;

- шартнома бўйича объектни фойдаланишга қабул килиб олиш тўғрисидаги далолатномага имзо чекилгандан бошлаб, бир ой муддатда, қурилиш майдонини ўзига тегишли қурилиш машиналари асбоб-ускуналари, транспорт воситалари, анжомлар, приборлар, инвентарлар, қурилиш материаллари, буюмлари, конструкциялар хамда вақтинчалик бинолардан бўшатиш;

- объектда қонунда белгиланган тартибдамеҳнат ва ҳавфсизлик техникасини таъминлаш;

- қурилиш майдонини, ундаги қурилиш хом ашёлари, конструкциялар, асбоб-ускуналарни қуриқланишини таъминлаш.

- Пудратчи ҳисобот ойининг 27-28-кунидан кечикмаган ҳолда Буюртмачига ҳақиқатда бажарилган ишлар ҳажми ва қиймати бўйича, белгиланган тартиб ва шаклда расмийлаштирилган, ҳисобот хужжатларини (счёт-фактура) тақдим қилиши, бунда ҳисобот хужжатларига бажарилган ишлар, қўлланилган қурилиш материаллари ва конструкцияларининг калькуляцияси, сифат сертификати ва бошқа керакли хужжатлар илова қилиниши;

- қурилиш-таъмирлаш ишларини бажаришга киришишдан олдин, лойиха-смета хужжатлари бўйича объектда бажариладиган иш қисмларининг олдинги фотосуратларини Буюртмачига тақдим қилиш;

- объектда қурилиш-таъмирлаш ишлари тугатилгач, бажарилган ишлар тасвирини кўрсатувчи фотосуратларни Буюртмачига такдим қилиш.

- Иншоотда бажарилган ишлар тасвирини кўрсатувчи фотосуратларни қурилиш ишлари тугаллангач Буюртмачига такдим қилиш.

- объектни қурилишида юзага келадиган муаммолар, хал этилиши лозим бўлган масалалар хақида Буюртмачини дархол хабардор этиш;

- Қурилиш даврида Буюртмачи ва бошқа назорат қилувчи органлар томонидан берилган тегишли кўрсатмаларни инобатга олган холда, улар томонидан аниқланган камчиликларни ўз вақтида, сифатли бажариш;

- Иншоотда қурилиш-таъмирлаш ишлари якунлангач тўлиқ расмийлаштирилган фойдаланишга қабул қилиш далолатномаси ва унга тегишли бўлган хужжатлар тўпламини Буюртмачига тақдим этиш;

4.2 Пудратчи, Буюртмачи томонидан ўтказилган маблағларни тўғри сарфланиши бўйича (талаб килинган холларда) **намунавий шаклдаги**ахборотни бериб туриши;

4.3. Пудратчи қурилиш объектига ёки унинг алоҳида қисмларига тегишли иш хужжатларини Буюртмачининг ёзма рухсатисиз,субпудратчиларга фойдаланишлари учун берилишидан ташқари, бирон-бир учинчи томонга сотиш ёки бериш ҳуқуқига эга эмас.

4.5 Пудратчи, танлов савдолари натижасида аникланган пудрат ишлари хажмини шартномада жорий хисобот йили учун белгиланган иш хажмлари доирасида бажаради ва белгиланган хажмдан (лимитдан) ортикча иш хажмлари ва лойиха-смета хужжатларидан ташкари кушимча иш хажмларини бажарилишига йўл қўймайди.

**V. Буюртмачининг мажбуриятлари**

5.1. Шартномани бажариш учун Буюртмачи:

- шартнома имзоланган кундан бошлаб уч кун муддат ичида, ишларни бажариш учун объект лойиха-смета хужжатларини, яроқли бўлган қурилиш майдонини қурилиш объектида ишлар тугаллангунга қадар бўлган даврга, далолатнома билан Пудратчига бериши;

- ишлар бажарилиши устидан доимий назорат қилиши, Пудратчидан тугалланган ишларни қабул килиб олишни таъминлаши;

- молиялаштириш жадвалига ва шартнома шартларигаасосан пудратчига (бўнак) аванс бериш ва жорий молиялаштиришни амалга ошириши;

**VI. Ишларни бажариш муддати.**

6.1. Шартнома имзоланиб, газначилик бошкармасида рўйхатдан ўтказилган вақтдан бошлаб томонлар учун кучга киради.

6.2. Қурилишнинг давом этиш муддати **\_\_\_\_** кунга белгиланган.

**VII. Тўловлар ва ҳисоб-китоблар.**

7.1. Пудратчига бўнак (аванс) бериш ва жорий молиялаштиришни амалга ошириши учун Буюртмачига, ишларни бажариш жадвали асос ҳисобланади.

7.2. Жорий молиялаштириш, берилган бўнак (аванс) маблағлари бажарилган иш хажмига мутаносиб равишда ушлаб колинган холда, бажарилган ишлар сифати текширилгандан кейин, ишларни бажариш ва молиялаштириш жадвалларига мувофиқ, ишлар хажмининг 100 фоизи доирасида (топширилган иш хажми суммасидан олдин туланган бунак суммаси мутаносиб равишда олиб қолинади)

7.4. Объект фойдаланишга топширилгунга қадар мулк ҳуқуқи Пудратчида бўлиб, объектнинг тасодифий йўқ қилиниши ва шикастланиш ҳавфи объект топширилгунга қадар Пудратчининг зиммасида бўлади.

**IX. Ишларини қўриқлаш.**

9.1. Пудратчи, иш бошлаганидан сўнг, қурилиш тугалланиб, объект Буюртмачи томонидан қабул килиб олгунга кадар, четлари тўсилган қурилиш майдони ҳудудидаги материаллар, асбоб-ускуналар қурилиш техникаси ва бошқа мол-мулк зарур даражада қўриқланишини таъминлайди.

9.2. Фойдаланишга қабул қилинган бино ва иншоотлар, уларга тегишли жихозлар, мол-мулклар фойдаланувчи ташкилот балансига ўтказилгунга қадар буюртмачининг зиммасида бўлади.

**X. Енгиб бўлмайдиган куч (Форс-мажор) холатлари.**

10.1. Шартнома бўйича мажбуриятларини бажарилмаслиги табиат ходисалари ва бошқа енгиб булмайдиган куч натижасида келиб чикса бу холатларда томонлар мажбуриятларини кисман ёки тулик бажармаслиги учун жавобгарликдан озод этиладилар.

Тарафлар келишуви билан, форс-мажор холати даврига мутаносиб равишда шартномага ўзгартишлар киритилади.

10.2. Агар енгиб булмайдиган куч холатлари ёки уларнинг окибатлари бир ойда куп вақтда чузилса, у холда Пудратчи ва Буюртмачи ишларни давом эттириш ёки уларни консервация қилиш учун кандай чоралар қурилишини мухокама киладилар.

10.3. Агар томонлар икки ой ичида келишп олмасалар, у холда томонларнинг хар бири шартнома бекор килинишини талаб қилишга хаклидир.

**XI. Қурилиши тугалланган объектни қабул килиб олиш.**

11.1. Қурилиши тугалланган объектни қабул килиб олиш, шартномада белгиланган тартибга мувофиқ барча мажбуриятларини томонлар бажарганларидан кейин, қурилиши тугаллаган объектларни фойдаланишга қабул килиб олишнинг белгиланган коидаларга биноан амалга оширилади.

11.2. Объектни фойдаланишга тайёрлиги тугрисида Пудратчининг ёзма билдиришномасини Буюртмачи олган кундан бошлаб 10 кун мобайнида униқабул қилишни амалга оширади.

11.3. Пудратчи, қурилиши тугалланган объектни қабул килиб олиш бошланишидан беш кун олдин, мазкур шартноманинг V бўлимига мувофиқ Буюртмачига, белгиланган таркибдаги икки нусха ижро хужжатларини, фойдаланувчи ташкилотларнинг куриб битказилган (реконструкция килинган) бинолар ва мухандислик тармокларининг тайерлиги тугрисидаги хулосаларини, мухандислик тармокларининг синов далолатномаларини беради. Пудратчи Буюртмачига ушбу хужжатлар туплами амалда бажарилган ишларга тулик мос келишини ёзма равишда тасдиклайди.

11.4. Иншоотни фойдаланишга топшириш ва қабул қилиш далолатномасини расмийлаштириш Пудратчи томонидан амалга оширилади. Далолатномани ўз вақтида расмийлаштирмаганлик учун Пудратчи жавобгар хисобланади.

11.5. Давлат кабул комиссияси томониданобьектни топшириш ва қабул қилиш далолатномаси тулик расмийлаштирилиб, тасдикланганидан сўнг объект кабул килиб олинган хисобланади ва Буюртмачининг мулкига айланади.

**ХII. Кафолатлар.**

12.1. Пудратчи қуйидагиларни кафолатлайди:

- барча ишларни тулик хажмда, шартнома талаблари асосида ва белгиланган муддатларда бажаришни;

- барча ишларни, лойиха хужжатлари хамда қурилиш меъёрлари, коидалари ва техник шартларга мувофиқ сифатли бажаришни;

- мазкур шартномага асосан бажариладиган қурилиш-таъмирлаш ишлари хажми, етказиб келинадиган, қўлланиладиган қурилиш материаллари, бутловчи қисмлар, жихозлар қийматидан келиб чиққан холда тегишли солиқ органларига, Ўзбекистон Республикаси Солиқ Кодекси талаблари доирасида, белгиланган тартибда хисобот бериб бориш;

- қурилиш учун кулланиладиган қурилиш материаллари, асбоб-ускуналар ва бутловчи буюмлар, конструкция ва тизимлар сифатини, уларнинг лойиха хужжатларида курсатилган сертификацияларга, давлат стандартларига хамда техник шартларига мувофиқлигини, қурилиш материаллари, асбоб-ускуналар ва бутловчи буюмлар, конструкцияларнинг “Узбекистон Республикаси худудида курилиш-монтаж ишларини амалга оширишда кулланиладиган материал-техник ресурсларнинг жорий нархлари Каталоги”га киритилган ва кулланишга мослик сертификатига эга булганлигини таъминлаш,;

- обьект қабул қилинганидан сўнг,ундан фойдаланишдаги кафолат муддати даврида, аниқланган камчиликлар ва нуксонларни уз вақтида бартараф килишни;

- объектда ўрнатилган мухандислик тизимлари ва ускуналарнинг фойдаланиш коидаларига мувофиқлигини.

12.2. Объектда барча бажарилган ишлар, ундаги мухандислик тизимлари, асбоб-ускуналар, материалларнинг фойдаланиш ва ишларнинг кафолат муддати, объект қабул килиб олинганидан бошлаб камида ўн икки ой этиб белгиланади.

12.3. Агар, объектдан фойдаланишнинг кафолатли даврида,камчиликлар аниқланиб, у бартараф этилгунга кадар фойдаланишни имконини бермайдиган нуксонлари аниқланса, у ҳолда кафолат муддати нуксонларни бартараф этиш даврига узайтирилади. Нуксонлар ва камчиликлар Пудратчи томонидан унинг уз ҳисобидан бартараф этилади. Аниқланган камчиликлар Буюртмачи ва Пудратчини ваколатли шахслари томонидан расмийлаштирилади. Тарафнинг масала юзасидан таклиф этилганлигини тасдиқловчи хужжатнинг бўлиши ва унинг келмаслиги, бир тарафни камчиликлар бўйичахужжат расмийлаштириб,бошқа тарафданхужжатда расмийлаштирган ишларни талаб қилиш ҳуқуқини беради.

Мавжуд нуксонлар ва уларни бартараф этиш муддатлари Буюртмачи томонидан белгилабберилади.

Агар, Пудратчи бажарилган ишларидаги нуксонлар ва чала ишларни, жумладан ускуналарнинг камчиликларини талаб этилган муддат ичида бартараф этмаса, у холда Буюртмачи мазкур шартноманинг VII бўлимида назарда тутилган кафолат суммасини Пудратчидан ушлаб колиш ва камчиликларни бошқа пудратчи ёллаб бартараф этиш хукукига эга.

12.4.Пудратчи нуксонлар ва чала ишларни расмийлаштирилишигакатнашишданёки тузилган далолатномани тузишдан ёки имзолашдан бош тортса, аниқланган камчиликларни текшириб чиқиш «Давлатархитектурақурилишназорат» органлари томонидан амалга оширилади.

**ХIII. Шартномани бекор қилиш**

13.1. Буюртмачи:

- шартнома кучга киргандан кейин қурилишнинг бошланиши Буюртмачига боғлиқ бўлмаган сабабларга кўра Пудратчи томонидан бир ойдан кўп вақтга кечиктирилганда;

- Пудратчи томонидан ишларни бажариш жадвалига риоя этилмай, ишларни тугатишнинг шартномада белгиланган муддати Пудратчининг айби билан бир ойдан ортиқ муддатга чўзилганда;

- Пудратчи томонидан қурилиш ишлари шартнома шартлари, қурилиш меъёрлари ва қоидаларига жавоб бермай, ишларнинг сифати пасайишига олиб келадиган даражада бажарилганида;

- қонун хужжатларига мувофиқ бошқа асослар бўйича ҳам шартноманинг бекор қилинишини талаб қилиш ҳуқуқига эга. Буюртмачи шартнома шартлари Пудратчи томонидан ўз вақтида ва белгиланган тартибда бажарилмаган тақдирда, Пудратчига талабнома билан мурожаат этади. Пудратчи талабномани олган кундан бошлаб 10 кун ичида Буюртмачига жавоб хати ёзиши шарт. Пудратчи томонидан жавоб хати олинмаса ёки ишлар талабномада белгиланган муддатда бажарилмаса, Буюртмачи шартномани бир томонлама бекор қилиш ва ишни бошқа Пудратчи орқали давом эттириш ҳуқуқига эга.

Шартнома бир томонлама бекор қилинганида, Пудратчи 3 кун муддат ичида барча бажарган ишлари ва қолдиқ ишлари бўйича Буюртмачи билан биргаликда Далолатнома расмийлаштириши ҳамда тегишли хужжат ва обьектни топширишни бошлаши зарур. Пудратчини қайд этилган хужжатни расмийлаштирилиши бўйича таклиф этилганлигини тасдиқловчи хужжатнинг бўлиши ва Пудратчини келмаслиги, Буюртмачига қолдиқ ишлар бўйича хужжат расмийлаштириб, уни Пудратчидан талаб қилиш ҳуқуқини беради.

13.2. Пудратчи:

- ишларнинг бажарилиши Пудратчига боғлиқ бўлмаган сабабларга кўра Буюрмачи томонидан бир ойдан ортиқ муддатга тўхтатиб қўйилганда;

- Буюртмачи, молиялаштиришни шартнома шартлари бўйича бажармаганда:

- қонун хужжатларига мувофиқ бошқа асослар бўйича шартноманинг бекор килинишини талаб қилиш ҳуқуқига эга.

13.3. Шартнома бекор қилинган тақдирда Пудратчи, Буюртмачини таклиф этиб, тугалланмаган қурилиш ишларини3 кун муддатда Буюртмачига топширишни бошлаши зарур.

13.4. Шартнома бекор қилиниши билан айбдор томон иккинчи томонга етказилган зарарни, шу жумладан бой берилган фойдани тўлайди.

13.5. Пудратчининг розилигини олган холда Буюртмачи айрим ишлани бажариш учун бошка шахслар билан шартнома тузишга хакли.

**ХIV. Томонларнинг мулкий жавобгарлиги**

14.1. Томонлардан бири шартнома мажбуриятини бажармаса ёки зарур даражада бажарилмаган такдирда айбдор томон:

- иккинчи томонга етказилган зарарларни тулайди;

-Узбекистон Республикасининг Фукаролик кодексида, Узбекистон Республикасининг «Хужалик юритувчи субъектлар фаолиятининг шартномавий-хукукий базаси тугрисида»ги қонунда ва бошқа қонун хужжатларида хамда мазкур шартномада назарда тутилган тартибда бошқача жавобгарликка тортилади.

14.2. Пудратчи объектни уз вақтида ишга тушириш бўйича уз мажбуриятларини бузганлиги учун Буюртмачига муддати утказиб юборилган хар бир кун учун мажбуриятларнинг бажарилмаган кисмининг 0,2% фоизи микдорида пеня тулайди, бирок бунда пенянинг умумий суммаси бажарилмаган ишлар қийматининг 50% фоизидан ошмаслиги лозим.

**ХV. Низоларни хал этиш тиртиби.**

15.1. Шартнома бўйича юзага келган низоли масалаларни тарафлармузокара йўли билан хал этадилар. Агар низоли масала ўзаро ҳал этилмаганда, қонун хужжатларида белгиланган тартибда Андижон туманлараро иқтисодий суди томонидан ҳал этилади.

**XVII. Томонларнинг банк реквизитлари ва юридик манзилари**

|  |  |
| --- | --- |
| **« БУЮРТМАЧИ»** | **«ПУДРАТЧИ»** |
|  |  |
|  |  |
|  |  |
|  |  |
|  |  |
|  |  |
|  |  |
| **Рахбар** | **Рахбари** |
| **М.У.** | **М.У** |